Hidroelektrana Mostarsko blato

Hidroelektrana Mostarsko blato nalazi se na području općine Mostar, Bosna i Hercegovina. Puštena je u rad 2010. Historija Mostarsko blato ima sve karakteristike jezera u kraškim poljima (neujednačeni i nekontrolisani režim voda). U vremenu 1941-1947, u cilju zaštite od velikih voda u dolini rijeke Neretve, izgrađen je vodoprivredni tunel između Mostarskog blata i Bišća polja, u cilju zaštite od velikih voda. Izgradnja ovog tunela završena je 1947. Krajem 1970-ih godina nastaje višenamjenski projekt korištenja Mostarskog blata koji je ujedinjavao zaštitu od poplava i korištenje vode u proizvodnji električne energije. Izgradnja je trajala četiri godine. Izvedba elektrane HE Mostarsko blato je derivacijska elektrana koja se sastoji od 9 građevinsko – energetskih objekata: akumulacijski bazen, ulazna građevina, dovodni tunel, vodna i zasunska komora, cjevovod, mašinska hala, donji kompenzacijski bazen, odvodni zatvoreni kanal i priključni dalekovod. Rasklopno postrojenje 110 kV je visokonaponsko metalom oklopljeno postrojenje, koje kao izolacijski medij koristi plin SF6, odnosno sumporni heksafluorid. To je rasklopno postrojenje tip 8DN8 marke Siemens. Sastoji se od jednostrukoga sistema sabirnica i pet polja: dva transformatorska polja (polje =E1 i =E5), dva dalekovodna polja (polje =E2 i =E4) i jednoga spojnog i mjernog polja (polje =E3). Prekidači su s motorno-opružnim pogonom i sa SF6 plinom za gašenje električnoga luka. Svi su rastavljači s elektromotornim pogonima. Tehničke karakteristike broj agregata: 2 instalirana snaga: 60 MW tehnički minimum: 10 MW srednja godišnja proizvodnja: 167 GWh tip turbine: FvT 1,43/160-15 (2 komada)/Litostroj tip generatora: trofazni sinkroni, 35,3 MVA/Končar ukupna zapremina akumulacije: 1,6 mil. m3 kota maksimalnog nivoa akumulacije: 224,50 m n.m. Reference